open-index/open-wikipedia-markdown huggingface dataset:
Dad Blame Anything a Man Can’t Quit

**«Dad Blame Anything a Man Can't Quit»** er en amerikansk sang som ble skrevet at Curly Putman og Roger Miller. Miller ga den ut i oktober 1966 på albumet *Words and Music*. Den ble innspilt i mars samme år.

## Teksten
Originalteksten er i 1. person entall, med en forteller som beskriver at han røyker så mye at han setter sin egen helse på spill.

## Musikere og instrumenter

*Roger Miller:  vokal, gitar
*Ray Edenton: gitar
*Bob Moore: bass
*Buddy Harman: trommer

## «Seksti om da'n» med Øystein Sunde

Øystein Sunde ga ut en norsk coverversjon med tittelen «Seksti om da'n» i september 1970 på Sundes debutalbum *[[1001 fnatt]]*. Sunde oversatte den opprinnelige teksten direkte, med unntak av siste vers som han la til selv. Noter og tekst ble publisert i bøkene *Viser uten slips* (1972) og *Kjekt å ha–1* (1990) En svensk versjon med tittelen «Sexti om da'n» ble utgitt september 1973 på *[[Sunderfundigheter]]*. Den svenske teksten ble skrevet av den svenske sportskommentatoren Åke Strömmer. Dessuten er det lagt på en annen basslinje enn i den norskspråklige varianten.

På denne innspillingen deltok:

*Øystein Sunde: vokal, akustisk gitar, elektrisk gitar
*Wiggo Elisenberg: munnspill
*Carl Morten Iversen: bass
*Espen Rud: trommer

Den 6. september 1971 kringkastet NRK første episode av antirøykkampanjeprogrammet *Vel blåst*. I dette programmet fremførte Sunde «Seksti om da'n» ved å mime etter et playback.

## Referanser
Potetgull

**Potetgull**, **potetløv**, **potetchips** eller **franske poteter**,  er skiver av potet som er sprøstekt i matolje.
Normalt brukes solsikkeolje til stekingen. Potetskivene blir så gjerne saltet og krydret med for eksempel pepper eller paprika eller en kombinasjon av flere ingredienser. På det norske markedet finnes flere potetgullprodusenter, blant annet Sørlandschips, KiMs og Maarud. Til Maarud potetgull brukes blant annet potetsortene Bruse og Saturna. De vanligste potettypene brukt til potetgullproduksjon selges ikke i dagligvareforretninger.

Borgarting lagmannsrett bestemte i 2016 at Maarud ikke har enerett til betegnelsen «potetgull».

## Opprinnelse
Det antas at den opprinnelige oppskriften på potetgull ble laget 24. august 1853 av George Crum, en kokk ved Moon Lake Lodge i Saratoga Springs i den amerikanske staten New York. Crum var lei av en kunde – ifølge noen kilder Cornelius Vanderbilt – som stadig klaget på de stekte potetene fordi de var for tykke og fuktige. Crum bestemte seg for å kutte potetskivene så tynne at de ikke kunne spises med gaffel. Til hans overraskelse var kunden ekstatisk for potetgullet. De ble et fast innslag på restaurantens meny under navnet Saratoga Chips. Retten ble raskt populær over hele New England. Ifølge andre kilder (boken *Hva veide Elvis da han døde*) ble potetgullet oppfunnet i Louisiana i 1853.

I Norge ble det første potetgullet produsert i 1936 av Thomas Stang som eide Maarud gård. Potetgull ble tidligere brukt som garnityr til middagsretter, mens produktet i dag først og fremst betraktes som et snacksprodukt.

## Varemerkebeskyttelse
 
I 2010 ble ordet *potetgull* registrert som varemerke av Estrella Maarud Brands AB. I tillegg til ordet *potetgull*, ble også figurmerker med ordene Maarud Potetgull og *Maarud Nils Potetgull* registrert hos Patentstyret. Varemerkebeskyttelsen ble i ettertid utfordret rettslig av KiMs Norge, og i 2015 ble registreringen opphevet av Oslo tingrett fordi varemerket ble regnet som degenerert.. Maarud anket tingrettens dom, men den anken ble avvist av Borgarting lagmannsrett, samtidig som Maarud ble dømt til å betale alle saksomkostninger. Maarud anket så lagmannsrettens dom, men denne siste anken ble avvist av Høyesterett.

## Se også
*Pommes frites

## Referanser


## Eksterne lenker
*
Felt

**Felt**  fra nedertysk *velt*, egentlig «sted der det føres krig» kan vise til:

## Åpent område på landoverflaten
* Åker, felt for dyrket mark
* Dyrket mark, felt for nyttevekster
* Region (forband), et slagfelt eller krigsskueplass
* Oljefelt, et område på landjorda eller på havet der det finnes en eller flere oljeforekomster i berggrunnen som er teknisk og økonomisk drivverdige.

## Vitenskap og matematikk
* Akademisk fagområde
* Skalarfelt en funksjon som tilordner en skalar verdi til et hvert punkt i rommet 
* Vektorfelt en funksjon som tilordner en vektor til et hvert punkt i rommet.
* Felt (fysikk), matematisk konstruksjon for analyse av effekter som virker på avstand. 
* Elektrisk felt, et begrep i fysikken for å beskrive energien som omgir elektrisk ladete partikler
* Magnetfelt, kraften på grunn av elektriske ladninger i bevegelse
* Elektromagnetisk felt, et fysisk felt skapt av elektrisk ladede partikler
* Gravitasjonsfelt, i fysikken en representasjon av effekten (tyngdekraft) som et massivt legeme har på en testpartikkel i et hvert punkt
* Feltstudium eller feltarbeid, innsamling av informasjon utenfor et laboratorium eller bibliotek

## Teknologi
* Feltvikling eller elektromagnet i en elektrisk motor eller generator.

## Teknisk bruk
* Felt (heraldikk), brukes i beskrivelser (blasoneringer) av heraldiske våpenskjold som betegnelse på klart avgrensede deler av skjoldflaten
* Gangfelt, eller Fotgjengerovergang
* Kjørefelt, den delen av kjørebanen som er bestemt for én vognrekke
* Felter, på et sjakkbrett
* Fiskefelt, eller fiskebanke

## Andre områder
* Studiefelt eller disiplin
Tarmslyng

**Tarmslyng** er en akutt sykdom der tarmen er rotert, (kalt volvulus), slik at passasje av tarminnhold hindres (kalles ileus), og det kan bli sammentrykking av blodårene til tarmen, slik at blodforsyningen hindres.

Ved hindring av tarmpassasjen vil passasje av tarmluften hindres, slik at det blir mindre luftavgang fra endetarmen, og mer luft opp i munn og svelg (raping). Siden tarmens bølgebevegelse for å presse tarminnholdet videre i tarmen ikke får tarminnholdet framover, blir det livlige, klukkende tarmlyder som lett høres med stetoskop på buken.

Disse pasientene må innlegges på sykehus med kirurgisk beredskap med operasjonsstuer, kirurg, anestesisykepleier, anestesilege og operasjonssykepleiere på vakt slik at operasjon kan gjøres for å rette tilstanden. Noen pasienter vil oppleve at tilstanden plutselig bedrer seg ved at rotasjonen går tilbake, luften passerer fort og smertene forsvinner.

Ved hindret blodforsyning til tarmveggene i over fire timer kan vevet i tarmveggen få permanent skade, og det kan oppstå hull i tarmveggen (perforasjon). Ved lekkasje av tarminnhold ut i buken vil det oppstå bukhinnebetennelse som kan være livstruende.

## Referanser
Nordisk forum for Sør-Asia

**Nordisk forum for Sør-Asia (NoFSA)** er en nettverksorganisasjon for alle med en i bred forstand faglig eller yrkesmessig interesse for Sør-Asia, det vil si landene på det indiske subkontinent (Pakistan, India, Sri Lanka osv). 

Formålet er å forbedre og utvide kontakten mellom Norden og Sør-Asia. Nettverkets grunntanke er å arbeide på tvers av sektorer og landbakgrunn, og slik knytte sammen spredte ressursmiljøer innen næringsliv, forskning, utdanning, kultur, media m.m. 

NoFSA er hovedsakelig orientert mot den nordiske regionen, men har medlemmer fra hele verden. 

## Virksomhet
NoFSA drifter mailinglisten "nofsa-nett" og en Facebookside. Aktiviteten er jevn og høy. Medlemmene bruker nettverket til å utveksle informasjon om aktiviteter, publikasjoner, politikk, forskning mm. Mange bruker nettverket til å innhente informasjon eller diskutere ulike emner.

## Bakgrunn og historikk
NoFSA har et styre og administreres ved Universitetet i Oslo.

Nettverket ble startet opp ved Universitetet i Oslo i 1996, under navnet Norsk forum for Sør-Asia og med ulike aktiviteter. Initiativtagerne var forskere og studenter ved Universitetet i Oslo. I 1998 fikk nettverket sin første nettside og ble registrert som en forening i Enhetsregisteret i Brønnøysund. I 2002 ble navnet endret til Nordic Forum for South Asia. Navneendringen reflekterer nettverkets etterhvert bredere nordiske og internasjonale orientering. Nettverkets første formelle leder var professor i Sør-Asias historie Pamela Price. NoFSA har med tiden utviklet seg til en ren nettverksorganisasjon.

## Stater i Sør-Asia
*India
*Pakistan
*Bangladesh
*Sri Lanka
*Nepal
*Maldivene
*Bhutan

## Eksterne lenker
* 
*
Lumen Gentium

***Lumen Gentium*** (latin «Folkenes lys», etter den innledende setningen «Kristus er folkenes lys») er et av Andre Vatikankonsils dogmatiske konstitusjoner. Dokumentet ble kunngjort av pave Paul VI 21. november 1964 og ble etterfulgt av en votering blant biskopene som med stemmetall  mot fem stemmer godkjente dokumentet. Dokumentet behandler kirkens vesen og formulerer en katolsk ekklesiologi. Dokumentet omhandler både kirkens rolle og funksjon i den moderne verden, biskopenes autoritet i forhold til paven og legfolkets forhold til geistligheten og kirkens hierarki.

Skriftet representerer en teologisk nyskapelse i den katolske kirke, da den unngår å være tydelig på at den katolske kirke er synonym med Kristi sanne kirke, og gjennom dette åpner for å anerkjenne også andre kristne trosamfunn. Dette gjorde at dokumentet møter motstand hos enkelte tradisjonalistiske katolikker særlig sedevakantistene.

## Referanser


## Eksterne lenker
* ''Lumen Gentium'' i norsk oversettelse på katolsk.no
* ''Lumen Gentium'' i engelsk oversettelse på Den hellige stols nettsider
Omar Cisneros

**Omar Cisneros** (født 19. november 1989) er en cubansk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i semifinalen på 400 meter hekk. 

## Referanser


## Eksterne lenker
*
Birhan Getahun

**Birhan Getahun** (født 5. september 1991) er en etiopisk friidrettsutøver som konkurrerer i hinderløp. Han representerte landet sitt under Sommer-OL 2012 i London, der han ble utslått i de innledende rundene på 3000 meter hinder. 

## Referanser


## Eksterne lenker
*
Tarık Langat Akdağ

**Tarik Langat Akdag** (tidligere **Patrick Langat**; født 16. juni 1988) er en kenyansk-tyrkisk friidrettsutøver som konkurrerer i hinderløp. Han representerte landet sitt under Sommer-OL 2012 i London, der han ble nummer 9 på 3000 meter hinder. Han ble nummer fem sammenlagt på 3000 meter hinder under Diamond League 2010, etter seier i det første stevnet i Doha, men ny personlig bestenotering på 8.09,12. I mai 2011 forbedret han sin personlige rekord til 8.08,59 under et stevne i Shanghai.

## Referanser


## Eksterne lenker
*
Lumen fidei

***Lumen fidei*** (latin: «Troens lys») er pave Frans' første encyklika. Dokumentet ble signert 29. juni 2013 på festdagen for Peter og Paulus og offentliggjort 5. juli 2013, nesten fire måneder etter at han ble valgt til pave.

Dokumentet fokuserer på sitt tema kristen tro, og fullfører hva pave Frans' forgjenger pave Benedikt XVI tidligere hadde sagt om håp og nestekjærlighet, de øvrige to av de tre teologale dyder, omhandlet i *[[Spe salvi]]* og *Caritas in Veritate*. Pave Frans overtok Benedikt XVIs arbeider hvor han hadde skrevet et første utkast da han abdiserte som pave, og den nye paven foretok sine endringer.

Teksten beskriver troen som det lys som bryter mørket og viser menneskenes vei, og er delt inn i fire kapitler, som det ti hver av disse er lagt til en introduksjon og en konklusjon. Encyklikaen følger kirkens tros historie, fra Guds kall til Abraham og israelittene til Jesu oppstandelse, og diskuterer forholdet mellom fornuft og tro, kirkens rolle i formidlingen av troen, og troens rolle i samfunnsbyggingen i søken etter en felles Gud. Teksten avsluttes med en bønn til jomfru Maria, som ble presentert som en rollemodell for troende.

## Eksterne lenker
* ''Lumen fidei'', fullstendig tekst på engelsk
Evan Jager

**Evan Jager** (født 1989) er en amerikansk friidrettsutøver som konkurrerer i hinderløp. Han representerte landet sitt under Sommer-OL 2012 i London, der han ble nummer 6 på 3000 meter hinder. 

Han tok sølv under Sommer-OL 2016.

## Referanser


## Eksterne lenker
*
Verdensarven i Belgia

**Verdensarven i Belgia** består (per 2013) av 11 verdensarvsteder som er oppført på UNESCOs liste over verdensarvminner. Landet har også 10 nominasjoner på listen over mesterverker i muntlig og immateriell kulturarv og 16 steder på den nasjonale forhåndslista (eng: tentativ list).

Belgia ratifiserte Verdensarvkonvensjonen (konvensjonen om beskyttelse av verdens kultur- og naturarv) den 24. juli 1996. De tre første verna områdene ble nominert i 1998 under Verdensarvskomiteens 22. møte i Kyoto i Japan . Stedene på lista strekker seg fra de neolittiskede flintgruvene i Spiennes, fra mellom 4400 og 4200 f.Kr. til Stoclet palasset fra 1911.

Mange av områdene består av flere delenheter, i tråd med UNESCOs ønske om å i økende grad fremheve strukturelle mønster mer enn enkeltobjekter. Som de flamske beginerhusene og klokketårnene i Belgia og Frankrike.

## Lister
### Verdensarvlisten
De følgende stedene i Belgia er å finne på verdensarvlista.

### [[Verdensarven#Oppretting av forhåndsliste|Forhåndsliste]]
De følgende stedene står på forhåndslista opprettet av belgiske myndigheter. Forhåndslisten er det første skritt på veien til nominasjon, og ingen steder kan nomineres dersom de ikke har vært på forhåndslisten.

### Mesterverker i muntlig og immateriell kulturarv
Belgias oppføringer på listen over mesterverker i muntlig og immateriell kulturarv :

## Referanser




## Eksterne lenker
* 
* UNESCOS side om verdensarven i Belgia (engelsk)
Raudbergtunnelen

:*Må ikke forveksles med [[Raubergtunnelen]] i Lærdal kommune.*

**Raudbergtunnelen** er en tunnel på den kommunale blindveien *Vaksdalsveien* i Trengereid i Bergen og Vaksdal kommuner. Den var tidligere en del av europavei 16.

## Se også
*Veitunneler i Norge
*Undersjøiske veitunneler i Norge

## Eksterne lenker
* Raudbergtunnelen på Google StreetView
Tjälknöl

**Tjälknöl** (også **tjälknul**, i Jämtland **tjälaknul**) er en svensk matrett bestående av dypfryst kjøtt, vanligvis elgkjøtt, som ovnsstekes ved 75 grader celsius i lang tid. Kjernetemperaturen skal nå cirka 68 grader. Kjøttet ligger siden i lake med salt og andre krydderier i relativt mange timer. Tjälknöl serveres kald i tynne skiver, eksempelvis til potetgrateng eller på julebordet. Den har en viss likhet med roastbiff, men er stekt ved lavere temperatur og i lengre tid.
Grateng

**Grateng** er en fransk matrett tilberedt i et ild- eller ovnfast fat i ovn. Ordet er fra fransk *gratin*, avledet av *gratter*, som betyr *skrape* eller *rive* og henviser til at retten tradisjonelt består av rester fra de forutgående dagers måltider.

En grateng kan lages av ost, kjøtt, grønnsaker og fisk, overhelt med en melkesaus som en béchamelsaus, som er tilsatt egg. Blandingen dekkes med ost eller brødsmuler, som får smørklatter på og bakes i ovnen til gratengen får en sprø, brun overflate.

Potet-, rosenkåls- og blomkålgrateng er gode eksempler, men der er et utall av muligheter og varianter.

## Eksterne lenker
*
Andrej Tsjuryla

**Andrej Tsjuryla**, belarusisk Андрэй Чурыла (født 19. mai 1993) er en belarusisk friidrettsutøver som konkurrerer i høydehopp. 

Han representerte landet sitt under Sommer-OL 2012 i London, der han ble utslått i kvalifiseringen i høydehopp. 

## Referanser

## Eksterne lenker
*
Finnmark Arbeideridrettskrets

**Finnmark Arbeideridrettskrets** (stiftet 24. april 1935) var en av flere idrettskretser under Arbeidernes Idrettsforbund.

Kretsens formenn:
* Harry Andersen (1935&ndash;1936)
* Hjalmar Halvorsen (1937)
* O. Giæver Olsen (1938)
* Hjalmar Halvorsen (1939)

## Idrettslag
Finnmark Arbeideridrettskrets hadde i 1939 følgende medlemmer:

## Referanser
Gyros

**Gyros** er en gresk matrett av skivet svinenakke som marineres og stekes på et vertikalt spidd. Kjøttet serveres ofte i en rull av pita- eller sandwichbrød sammen med tomat, løk og tzatziki.

Gyros er populært som hurtigmat og serveres da gjerne sammen med pommes frites.

For å tilberede gyros plasseres kjøttstykker på et høyt, loddrett grillspidd som roterer foran en varmekilde, som regel en elektrisk grill. Hvis kjøttet ikke er fett nok, suppleres det med fettstrimler for å holde grillkjøttet saftig og sprøtt. Grillegraden kan justeres ved å variere varmestyrken og avstanden mellom varmekilden og kjøttet, slik at tilberedelsen kan anpasses variasjon i konsumet. Utsiden av kjøttet skives vertikalt i tynne, sprø biter når det er ferdig grillet.

Gyros er nært relatert til shawarma og döner kebab.
Gianmarco Tamberi

**Gianmarco Tamberi** (født 1992) er en italiensk friidrettsutøver som konkurrerer i høydehopp. Han ble olympisk mester i høydehopp i Sommer-OL 2020 i Tokyo der han og Mutaz Essa Barshim fra Qatar kom på delt førsteplass. Tamberi ble verdensmester i høydehopp i VM i friidrett 2023 i Budapest.

Han ble europamester i høydehopp i Amsterdam i 2016 og vant også samme øvelse i EM i friidrett 2022 i München. Tamberi representerte landet sitt under Sommer-OL 2012 i London, der han ble utslått i kvalifiseringen i høydehopp.. 

## Referanser


## Eksterne lenker
*
Jamie Nieto

**Jamie Nieto** (født 1976) er en amerikansk friidrettsutøver som konkurrerer i høydehopp. Han representerte landet sitt under Sommer-OL 2012 i London, der han ble nummer 6. 

## Referanser


## Eksterne lenker
* 
* 
*
Risnesvegen

**Risnesvegen** er en 2,3 km lang veg i Arna i Bergen. Før Hardangervegen med Risnestunnelen åpnet i 1980, var dette en del av hovedvegen mellom Bergen og Trengereid. Vegen går fra Romslovegen i vest til den møter Trengereidsvingene og Vaksdalsveien i øst. Vegen har tre korte tunneler, kalt «Risnesvegen I», «II» og «III». To av tunnelene er ca. 50 meter lange med maksimal høyde 2,8 meter, mens den vestligste tunnelen er ca. 70 meter lang og har tillatt høyde 3,2 meter.
Erik Øsmundset

**Erik Øsmundset** (født 28. april 1952) er en norsk idrettsadministrator (leder og dommer) og redaktør i Eidsvoll Ullensaker Blad. Han har også vært klubbtrener i både Hamar IL og sin egen klubb Eidsvold TF.

Sesongen 2002/03 ble Øsmundset oppnevnt som ny internasjonal mesterskapsoverdommer i hurtigløp på skøyter etter avdøde . Han var overdommer under hurtigløp på skøyter under Vinter-OL 2010, og ved flere internasjonale mesterskap. I tillegg har han utallige verdenscupoppgaver. I Norge har det blitt mange Norgesmesterskap og norgescuper som overdommer og i de senere årene som TD (teknisk delegert).

## Idrettsadministrator/leder
### [[Norges Skøyteforbund]] – NSF
Øsmundset har hatt disse vervene i Norges Skøyteforbund:
* April 2009–juni 2009 : Styremedlem hovedstyret.
* Mai 2005–april 2009 og i perioden juni 2009–mai 2011 : Varamedlem hovedstyret.
* 2001– : Leder av dommerkomiteen hurtigløp.
* 1995–2001 : Medlem av dommerkomiteen hurtigløp.
* 1996–2003 : Medlem av kontrollkomiteen.
* 1999– : Medlem av ressursgruppa teknisk hurtigløp.

### Krets
;Romerike Idrettskrets
1983–1988 : Varamedlem (2 år) og styremedlem (4 år).
;Romerike Skøytekrets
1979–1982 : Medlem treningsnemnd.
;Akershus og Oslo Skøytekrets
Fire år i styret, derav 2 år som nestleder.

## Referanser




## Eksterne lenker
* Erik Øsmundset CV på N-S-F.no ved skøytetinget 2009.
* Heder til skøytefolk
* Erik Øsmundset fyller 60 år  på N-S-F.no
* Bilder på DesgPhoto.com/SpeedSkatingPhotos.info
Bertogne

**Bertogne** er en kommune i provinsen Luxembourg i Belgia. Kommunen består av tre delkommuner: Bertogne, Flamierge og Longchamps. Elva Ourthe former kommunens grense i nord.

## Referanser


## Eksterne lenker
* 
* Byer og kommuner i Belgia
Messancy

**Messancy** (luxembourgsk: Miezeg, tysk: Metzig, vallonsk: Messanceye) er en kommune i provinsen Luxembourg i Belgia. Kommunen består av fem delkommuner: Messancy, Hondelange, Wolkrange, Sélange og Habergy.

## Referanser


## Eksterne lenker
* 
* Byer og kommuner i Belgia
Martelange

**Martelange** (luxemburgsk: Maartel, vallonsk: Måtlindje, tysk: Martelingen) er en kommune i provinsen Luxembourg i Belgia. Kommunen ligger på grensa mellom Belgia og Luxembourg og elva Sûre strømmer gjennom kommunen før den renner inn i Luxembourg. Selv om kommunens offisielle språk er fransk blir det også snakket luxemburgsk i området.

## Referanser


## Eksterne lenker
* 
* Byer og kommuner i Belgia
Johannes Jørgensen

**Jens Johannes Jørgensen** (født 6. november 1866 i Svendborg død 29. mai 1956 samme sted) var en dansk forfatter. Hans forfatterskap teller 78 bøker fra debuten med *Vers* i 1887 til den posthumt utgitte essaysamlingen *Orion over Assisi* fra 1959. 

Jørgensen fikk sitt gjennombrudd som lyriker med *Bekendelse* i 1894, utga i årene 1893–1894 tidsskriftet *Taarnet*, men ble særlig kjent for sine bøker om katolske helgener, blant annet boken *Den hellige Frans af Assisi* fra 1907. Blant hans viktigste verk regnes selvbiografien *Min Livs Legende* (1916–1928). Jørgensen satte selv mest pris på biografien over Katarina av Siena.

## Liv

Johannes Jørgensen studerte naturfag ved universitetet i København, men gikk senere over til journalistikk og forfatterskap. Han var som ung politisk radikal, men i 1890-årene fikk han større interesse for religiøse spørsmål og konverterte i 1896 til katolisismen.  

Årene i København er bare lite omtalt i de første av hans tilsammen syttiåtte bøker. Jørgensen var oppvokst på landet, forøvrig i likhet med H. C. Andersen på øya Fyn, og i hovedstaden på følte han seg fremmed. Likevel grunnla han i København tidsskriftet *Taarnet.* Gjennom tidsskrifet gjorde han det danske publikum kjent med datidens strømninger i europeisk litteratur. Hans virksomhet var i den grad internasjonalt rettet at hans landsmenn kalte ham «Danmarks ambassadør i verdenslitteraturen og verdenslitteraturens ambassadør i Danmark».

Jørgensens vennekrets omfattet Verlaine, Bloy og Mallarmé. Han oversatte en rekke utenlandske forfattere til dansk og hadde en ukentlig spalte i avisen Berlingske Tidende.

Johannes Jørgensen giftet seg i 1891 med Amalie Ewald og fikk sju barn med henne. Samlivet mellom ektefellene opphørte i 1913, idet Jørgensen forlot hjemmet. Kort tid etter traff han den franske malerinnen Andrée Carof, som døde i 1933. Jørgensens katolisisme forhindret ham fra å inngå nytt ekteskap så lenge hans hustru Amalie var i live, men da hun døde i 1935, inngikk han i 1937 ekteskap med den østerrikske og førti år yngre Helena Klein. 

Den italienske byen Assisi utnevnte ham til æresborger i 1922 og det samme gjorde hans fødeby Svendborg i 1936. Det meste av sitt liv tilbrakte Jørgensen i Italia, men den andre verdenskrigen gjorde at han forlot landet og slo seg ned i Sverige. Jørgensen flyttet i 1953 inn i en æresbolig opprettet av Svendborg kommune i Danmark, hvor han bodde til sin død i 1956.

## Priser
* 1899 – Det Anckerske Legat
* 1899, 1905, 1907 og 1909 – Selskabet for de skiønne og nyttige Videnskabers Pris 
* 1933 – Holger Drachmann-legatet
* 1944 – Holberg-medaljen
* 1946 – Henrik Pontoppidans Mindefonds Legat
* 1949 – Dansk Oversætterforbunds Ærespris

## Referanser


## Eksterne lenker
* 
* 
*  Sanger på Wikisource
*  Johannes Jørgensen Selskabet
*  Johannes Jørgensens Mindestuer
*  Tårnspringeren. Johannes Jørgensen på ''Epoke – danske romaner før 1900''
*  Johannes Jørgensens gravsted
*  Mange av Johannes Jørgensens skrifter, inklusive månedsskriftet *Taarnet*, finnes tilgjengelige på Internet Archive
Etiopia under VM i friidrett 1983

**[[Etiopia]]** deltok under VM i friidrett 1983 (utendørs) fra 7. august til 14. august 1983 i Helsingfors i Finland.

## Medaljevinnere

## Resultater (ufullstendig)

### Menn
;Bane- og landeveisøvelser

## Eksterne lenker
* https://web.archive.org/web/20041212065303/http://www2.iaaf.org/results/past/WCH83/index.html
* Resultater
Opland Arbeideridrettskrets

**Opland Arbeideridrettskrets** (stiftet 20. mars 1932) var en av flere idrettskretser 
under Arbeidernes Idrettsforbund.

Gudbrandsdal Arbeideridrettskrets ble utskilt fra Opland Arbeideridrettskrets 7. mars 1937.

Kretsens formenn:
* John Fjeld, Gjøvik (1932&ndash;1934)
* Bjarne Borgan, Nordre Land (1935)
* Johannes Solbakken, Jaren (1936)
* Hilmar Hansen, Jevnaker (1937)
* Harald Pedersen, Jevnaker (1938)
* Aksel Nærli, Raufoss (1939)

## Idrettslag
Opland Arbeideridrettskrets hadde i 1939 følgende medlemmer:

## Referanser
Seito Yamamoto

**Seito Yamamoto** (født 11. mars 1992) er en japansk friidrettsutøver som konkurrerer i stavsprang. Han representerte landet sitt under Sommer-OL 2012 i London, der han ble utslått i kvalifiseringen i stavsprang. 

## Referanser

## Eksterne lenker
*
Aubange

**Aubange** er en kommune i provinsen Luxembourg i Belgia. Kommunen består av fire delkommuner: Aubange, Athus, Halanzy og Rachecourt. Kommunen ligger på trelandsgrensa mellom Belgia, Luxembourg og Frankrike.

## Referanser


## Eksterne lenker
* 
* Byer og kommuner i Belgia
Sigurd Hoels vei (Oslo)

**Sigurd Hoels vei** (1–100) er en vei på Ensjø i Oslo. Den går fra Ensjøveien og inn Tiedemannsbyen, et stort boligområde oppført av Ferd eiendom. Eiendommen tilhørte den nedlagte Tiedemanns Tobakksfabrikk. Veien er oppkalt etter forfatteren Sigurd Hoel (1890–1960), som bodde i strøket. 

I samband med utbygginga av den såkalte Ensjøbyen er det store endringer i området. Veien passerer Petersborgplassen med bygningen Petersborg.

## Referanser


## Eksterne lenker
*
Hedmark Arbeideridrettskrets

**Hedmark Arbeideridrettskrets** (stiftet 10. mai 1932) var en av flere idrettskretser 
under Arbeidernes Idrettsforbund.

Geografisk utgjorde Hedmark Arbeideridrettskrets bare en liten del av Hedmark fylke, bare det 
området som i dag tilsvarer kommunene Ringsaker, Hamar, Løten og Stange. Resten av Hedmark
tilhørte kretsene Dovre, Østerdal og 
Solør-Odal.

Kretsens formenn:
* Reidar Hedemann (1935)
* Anton Sund (1936-38)
* Birger Bekkevold, Brumunddal (1939)

## Idrettslag
Hedmark Arbeideridrettskrets hadde i 1939 følgende medlemmer:

## Referanser
Høydalstunnelen (Lindås)

**Høydalstunnelen** er en veitunnel på fylkesvei 569 i Alver kommune i Vestland. Tunnelen er 528 meter lang.

Tunnelen ble drevet november 1993 til januar 1994. Den åpnet i 1996.

## Se også
*Veitunneler i Norge
*Undersjøiske veitunneler i Norge

## Referanser


## Eksterne lenker
* [Statens vegvesen veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-8853,6767902,10/vegobjekt:82274651:58b02c:67)
Hernestunnelen

**Hernestunnelen** kan referere til:

*Hernestunnelen, en jernbanetunnel på Bergensbanen i Voss.
*Hernestunnelen, en veitunnel på E16 i Voss.
Merete Smith

**Merete Smith** (født 1960) er en norsk advokat som er generalsekretær i Den Norske Advokatforening.

Smith er cand.jur. fra Universitetet i Oslo i 1987 og *[[Master of Laws]]* fra Georgetown University i 1988 med stipend fra Fulbright-programmet. Hun har blant annet jobbet som advokatfullmektig, dommerfullmektig, konstituert lagdommer og embedsmann i Justisdepartementet, og fikk advokatbevilling i 1991.

Hun er datter av juristene Carsten og Lucy Smith, som hun også etterfulgte som dommer i TV-programmet *[[Kvitt eller dobbelt]]*.

## Referanser


## Eksterne lenker
Kråkeskartunnelen

**Kråkeskartunnelen** er en 529 meter lang veitunnel på fylkesvei 48 i Bjørnafjorden kommune i Vestland.

## Se også
*Veitunneler i Norge
*Undersjøiske veitunneler i Norge

## Referanser
Vestreviktunnelen

**Vestreviktunnelen** er en tunnel på fylkesvei 48/fylkesvei 49 i Kvinnherad kommune i Vestland. Tunnelen er 481 meter lang.

## Se også
*Veitunneler i Norge
Kilentunnelen

**Kilentunnelen** kan referere til:
*Kilentunnelen i Fusa.
*Kilentunnelen i Suldal.
*Kalstadkilentunnelen i Kragerø.
Tjuvåsen (Nøtterøy)

**Tjuvåsen** er en ås på Nøtterøy i Færder kommune. Den befinner seg like vest for Buer på Torød, øst for Strengsdalsvannet og sør for Leirfjell. Tjuvåsen har en høyde på 66 meter over havet.

På Tjuvåsen er det rester av en bygdeborg og et steingardgjerde fra jernalderen. Denne er en av tre bygdeborger på Nøtterøy.

## Referanser
Sjøholmåsen

**Sjøholmåsen** er en ås på Veierland i Færder kommune. Den befinner seg nordøst på øya, sør for Alby og øst for Vestgarden. Sjøholmåsen har en høyde på 56 meter over havet.

På Sjøholmåsen er det ei gravrøys fra bronsealderen/jernalderen. Denne har status som freda kulturminne.

## Referanser
Litle-Urdaltunnelen

**Litle-Urdaltunnelen** er en 438 meter lang veitunnel på europavei 39 i Alver i Vestland.

## Se også
*Veitunneler i Norge

## Referanser


## Eksterne lenker
* [Statens vegvesen veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-7943,6768071,11/vegobjekt:82295504:58b02c:67)
The Claw (instrumental)

**«The Claw»** er en amerikansk instrumental i country stil som ble skrevet av amerikaneren Jerry Reed. Han ga ut sin originalinnspilling i februar 1967 som siste spor på sitt debutalbum *[[The Unbelievable Guitar and Voice of Jerry Reed]]*. Opptaket ble gjort 10. oktober 1966.

Reeds gitar er stemt ned to toner på hver streng.

## Musikere og instrumenter

*Jerry Reed: sologitar
*Wayne Moss: gitar
*Fred Carter: gitar
*Velma Smith: gitar
*Roy Huskey: bass
*Jerry Carrigan: trommer

Chet Atkins og Jerry Reed spilte «The Claw» sammen 22. juni 1992. Opptaket ble utgitt på DVD'n *Live at the Bottom Line*.

Chet Atkins ga ut en soloversjon av instrumentalen på sitt album *Alone* i april 1973. Hellbillies ga ut sin studioversjon i 1995 på albumet *[[Lakafant]]*. I 2002 ga samme gruppe ut en konsertversjon på albumet *[[CoolTur]]*.

## «Klå» med Øystein Sunde

Øystein Sunde ga ut to norske coverversjoner med tittelen «Klå» med ti års mellomrom. Først i november 1974 på instrumental-albumet *[[Klå]]*. Sunde spilte inn en ny versjon til albumet *[[I Husbukkens tegn]]* som ble utgitt mars 1984. Versjonen der er lengre og flere instrumenter veksler på å være soloinstrument.

Reeds amerikanske tittel og Sundes norske ligner fonetisk på hverandre.

På Sundes 1974-innspilling deltok:

*Øystein Sunde: akustisk gitar (nylonstrenger – Ibanez Flamenco)
*Terje Venaas: bass
*Svein Christiansen: trommer
*Frode Thingnæs: blåser-arrangement

På Sundes 1984-innspilling deltok:

*Øystein Sunde: sologitar, elektrisk gitar (Flamenco), akustisk gitar, banjo
*Pete Knutsen: rytmegitar
*Lasse Hafreager: clavinet
*Helge Iberg: elektrisk piano
*Terje Methi: bass
*Thor Andreassen: trommer

## Annet om «Klå»

*1974-versjonen av «Klå» ble også utgitt på samlealbumet *[[Øystein Sundes beste]]* (1977).
*«Klå» var et av innslagene i NRK-programmene *Fra Tønsbergrevyen På Go'foten* (sendt 4. august 1973) og *Bridge, bratsj fille-bom-bom-bom* (sendt 22. september 1973).. Grethe Kausland sang en tekst over Sundes gitarkomp (som er stemt i G åpen med capo på fjerde bånd). Teksten handlet om en klåfingret mann.
*En konsertversjon av «Klå» ble utgitt på albumet *Visfestivalen i Västervik* i 1975.
*«Klå» var med i avslutningen på programmet *[[Tett på]]* – (sendt 12. mai 1995 på NRK1). Sunde var da med i en såkalt gitarduell med Gunnar Andreas Berg, Frode Alnæs og Torstein Flakne.

## Referanser


## Eksterne lenker
*Chet Atkins og Jerry Reed fremfører «The Claw».
*Jerry Reed lærer bort «The Claw».
Roper’n

**Roper'n** er et nes ved Tuten og Styrsvik, like øst for Kjøpmannskjær, sørvest på Nøtterøy i Færder kommune. Navnet på neset kommer av at det før den første Vrengenbrua ble bygget gikk båt mellom Nøtterøy og Tjøme, og at man kunne stille seg her og rope over Vrengensundet for å få båten til å komme. Ovafor neset er det en bergrygg som strekker seg 58 meter over havet. 

På bergryggen er det et gravfelt fra bronsealderen eller tidlig jernalder. Det består av tre gravrøyser, hvorav den ene er mellom fem og ti meter i tverrmål og er svært utkasta. De to andre er veldig uregelmessige på form, og er muligens ikke gravminner, men kan stamme fra et yngre steinbrudd.

## Eksterne lenker
* Kulturminne: Roper'n hos Riksantikvaren
* 
*Faktaark hos Kartverket
Woman Shy (sang)

**«Woman Shy»** er en amerikansk sang i country-stil som ble skrevet av amerikaneren Jerry Reed. Han ga ut sin originalinnspilling i februar 1967 som siste spor på sitt debutalbum *[[The Unbelievable Guitar and Voice of Jerry Reed]]*. Opptaket ble gjort 1. juli 1966.

Jeg-personen i teksten synes kjæresten hans går for fort fram med hensyn til når de skal stifte familie. Slikt haster ikke for hans del.

## Musikere og instrumenter
* Jerry Reed: vokal, gitar
* Wayne Moss: gitar
* Fred Carter: gitar
* Velma Smith: gitar
* Roy Huskey: bass
* Jerry Carrigan: trommer

(Denne oversikten presenterer musikerne som generelt spilte på albumet; hvor det ikke er spesifisert hvem på spilte på de respektive sporene. Ved siden av Reed, er det mest sannsynlig at kun en annen gitarist er med i kompet.)

## «Jentelei» med Øystein Sunde
Øystein Sunde ga ut en norsk coverversjon med tittelen «Jentelei» 24. januar 1974 på sitt musikkalbum *[[Ikke bare tyll]]*.

Sundes skrev den norske teksten selv som er nærmest direkte oversatt.

På denne innspillinen deltok:
* Øystein Sunde: vokal, akustisk gitar (nylonstrenger)
* Svein Haugen: bass
* Thor Andreassen: trommer

## Referanser
Tokenes

**Tokenes** er et sted like vest for Kjøpmannskjær sørvest på Nøtterøy i Færder kommune. Fra Tokenes går Vrengenbrua over til Tjøme. Ved Tokenes er det også ei lita vik, Tokeneskilen, hvor det er en badeplass.

Tokenes var opprinnelig et kirkegods. Navnet på gammelnorsk var *Tokanes*, og kommer av mannsnavnet Toke.

På Tokenes er det ei gravrøys fra bronsealderen/jernalderen som har status som freda kulturminne.

## Referanser


## Eksterne lenker
* Tokenes hos Vestfold-slekt
* Tokenes Vel og bryggeforening 
* Tokenes badeplass
A Little Bit of Blues

**«A Little Bit of Blues»** er en amerikansk instrumental i country stil som ble skrevet av amerikaneren Jerry Reed. Originalen ble utgitt i januar 1964 på musikkalbumet *Guitar Country* med Chet Atkins. Den ble innspilt i september 1963 i Nashville.

## Musikere og instrumenter
*Chet Atkins: sologitar
*Ray Edenton: rytmegitar
*Buddy Harman: trommer
*Floyd Cramer: piano
*Henry Strzelecki: bass

## «En liten beta blues» med Øystein Sunde

Øystein Sunde ga ut en norsk coverversjon med tittelen «En liten beta blues» i mars 1986 på sitt musikkalbum *[[Overbuljongterningpakkmesterassistent]]*.

På denne innspillingen deltok:

*Øystein Sunde: sologitar (Gretsch)
*Pål Reinertsen: bass
*Per Hillestad: trommer

«En liten beta blues» ble også utgitt på *[[Kaptein Snutebil (kassett)|Kaptein Snutebil]]* – reklamekassett for Volvo; utgitt 1986. Sunde spilte sangen på akustisk gitar i NRK-programmet *Norge sett fra danskebåten* (sendt 17. mai 1994), mens Halvdan Sivertsen foretok improvisert diktning.

## Referanser
Ruta 51-53

**Ruta 51-53** er et costaricansk busselskap. Det driver rutene fra San José til Vargas Araya og Lotes Pinto i Montes de Oca like øst for byen. Endestasjonen i San José er ved den østlige enden av gågata Avenida Central.

## Eksterne lenker
* Bilder av bussene til Ruta 51-53 hos infobuscr
* Bilder av bussene til Ruta 51-53 hos Buses Ticos
COESA

**Consorcio Operativo del Este S.A.**, forkorta **COESA**, er et costaricansk busselskap. Det driver de fleste lokale rutene østover fra San José, til kantonene Montes de Oca og Curridabat, og distriktet Zapote.

Selskapet ble etablert i 1998 under navnet Autotransportes CESMAG. I 2000 kjøpte det opp selskapet som var ansvarlig for rutene til Curridabat. Året etter kjøpte det opp Empresa Sabanilla, og tok dermed over rutene til Sabanilla. I 2003 ble også Autotransportes Zapote med rutene til Zapote kjøpt opp av selskapet.

## Ruter
COESA har følgende ruter; alle går til og fra San José:
*Calle Siles 
*Cedros 
*Cipreses 
*Curridabat San Pedro 
*Curridabat Zapote 
*Europa 
*Granadilla 
*Salitrillos 
*Santa Marta
*La Campiña
*Sabanilla
*San Ramon 
*Zapote
*Quesada Duran
*Zapote-Corte
*Zapote-Pista

## Eksterne lenker
*
Someplace Green (sang)

**«Someplace Green»** er en amerikansk sang som ble skrevet av Rod McKuen (eller Rod Mc Kuen). Han ga ut sin versjon i 1964. Sangen har også vært utgitt på singel med Jimmie Rodgers. McKuen skrev forøvrig den engelske teksten til «Seasons in the Sun» som Terry Jacks ga ut på singel i desember 1973.

Thorstein Nils Bergman skrev den svenske teksten som bærer tittelen «Nånstans grönt».

## «Nånstans grönt» med Hi-Five

Den norske gruppen Hi-Five ga ut sin coverversjon med svensk tekst i februar 1967 som A-side singel. Singlen solgte cirka 160 eksemplarer. Singlen fikk positiv anmeldelse i Poprevyen 6, 1967. På denne innspillingen deltok:

*Ove Rohde: vokal
*Britt Johannesen: harmonivokal
*Ulf Hestnæs: akustisk gitar, harmonivokal
*Øystein Sunde: akustisk gitar solo
*Jo Egil Skjerven: bass

## «Someplace Green» – innspillinger

## Referanser
Perils of the Deep Blue

***Perils of the Deep Blue*** er et album av Sirenia. Albumet kom ut i 2013. 

## Sangene

# Ducern Me In Lucern
# Seven Windows Weep
# My Destiny Coming To Pass
# Ditt Endelikt
# Cold Caress
# Darkling
# Decadence
#  Stille kom Døden
#  The Funeral March 
#  Profound Scars
#  A Blizzard Is Storming

## Eksterne lenker
*
José Adrián Sornoza

**José Adrián Sornoza** (født 5. august 1992) er en ecuadoriansk friidrettsutøver som konkurrerer i tresteg. Han representerte landet sitt under Sommer-OL 2012 i London, der han ble utslått i kvalifiseringen i tresteg. 

## Referanser

## Eksterne lenker
*
Alamosaurus

***Alamosaurus*** var en dinosaur som levde for 70-66 millioner år siden. Alamosaurus var en sauropod som var en planteeter. Den var større enn et menneske og en to etasje buss. Den lange halen brukte den til å piske rovdyr som ''Tyrannosaurus rex''.

Alamosaurus var en langhals som levde i slutten av krittperioden. Den brukte tennene til å spise planter.

## Kilder
* US National Park Service - Big Bend National Park: Alamosaurus Besøkt 8. april 2015 
* Austin Nature and Science Center - The Dino Pit Fossils: Alamosaurus sanjuanensis Besøkt 8. april 2015

## Eksterne lenker
*
Tosin Oke

**Tosin Oke** (født 1. oktober 1980) er en nigeriansk friidrettsutøver som konkurrerer i tresteg. Han representerte landet sitt under Sommer-OL 2012 i London, der han ble nummer 7 i tresteg. Han representerte Storbritannia frem til 2008.

## Referanser


## Eksterne lenker
*
Leonard Feather

**Leonard Geoffrey Feather** (født 13. september 1914 i Hampstead i London, død 22. september 1994 i Los Angeles) var en britiskfødt jazzpianist, jazzjournalist og bokforfatter som virket i USA.  Han gjestet også Norge.

Feather lærte seg jazzpiano, noe som brakte ham til USA på 1930-tallet og akkompagnerte Louis Armstrong og Jack Teagarden på såkalte *allstar jamsessions* arrangert av bladet Esquire.  Videre produserte han plater av Coleman Hawkins og Benny Carter. Han bosatte seg fast i New York City fra 1939 etter å ha blitt involvert i plateutgivelser og filmkomposisjon.  Feather ble en av de første jazzkritikere som syntes bebop var bra og utga i 1949 ei lita bok som het *Inside bebop*. Hans mest kjente låt skrev han sammen med kona Jane Feather; en sakte blues som het «How Blue Can You Get», som i 1949 ble utgitt på plate og også en hit med B. B. King; hans Evil Gal Blues ble en hit med Dinah Washington.

Han var journalist i jazzmagasinet Downbeat da han i 1954 gjestet Norge som administrativ leder for ensemblet «Jazz Club USA» med sangerinnen Billie Holiday som mest kjente medlem. Hun ga da to konserter på Colosseum kino den 16. januar, hvor man også fikk høre Red Norvos trio, Buddy de Francos kvartett og kvinnetrioen til Berril Booker.  Feather ledet også et radioprogram med samme navn («Jazz Club USA») som ble kringkastet på Voice of America som flere nordmenn kunne lytte til.  Det var Leonard Feather som i 1960 brakte den svenske jazzsangerinnen Monica Zetterlund (1937–2005) til den amerikanske jazzscene. Leonard flyttet til Los Angeles i 1960, og livnærte seg blant annet som fast spaltist i Los Angeles Times og ved å holde foredrag ved universiteter på vestkysten. Leonard utga flere lærde verker om jazz, som *Encyclopedia of Jazz* (1955), *From Satchmo to Miles* (1972), *The Passion for Jazz* (1980) og *The Jazz Years: Ear Witness to an Era* (1986). Etter hans død, opprettet datteren et arkiv kalt *The Leonard Feather Scrapbook*.

## Referanser


## Eksterne lenker
* 
* 
*
Irland under VM i friidrett 1993

**Irland** deltok under VM i friidrett 1993 (utendørs) fra 13. august til 22. august 1993 i Stuttgart i Tyskland. 

## Medaljevinnere

## Eksterne lenker
* https://web.archive.org/web/20041212065450/http://www2.iaaf.org/results/past/WCH93/index.html
Irland under VM i friidrett 1995

**Irland** deltok under VM i friidrett 1995 (utendørs) fra 5. august til 13. august 1995 i Göteborg i Sverige og tok en medalje. 

## Medaljevinnere

## Eksterne lenker
* https://web.archive.org/web/20041212070800/http://www2.iaaf.org/results/past/WCH95/index.html
Joe Jackson

**Joe Jackson** (født 11. august 1954 som David Ian Jackson i Burton upon Trent i England ) er en engelsk musiker og låtskriver som bor i Berlin. 

Han ble allment kjent 1979 med sin låt «Is She Really Going Out with Him?» fra albumet *Look Sharp!* som var en kommersiell suksess.

## Diskografi
* *Look Sharp!*, januar 1979
* *I'm the Man*, oktober 1979
* *Beat Crazy*, oktober 1980
* *Jumpin' Jive*, 1981
* *Night and Day*, 1982
* *Mike’s Murder*, (soundtrack), 1983
* *Body and Soul*, 1984
* *Big World*, 1986
* *Will Power*, 1987
* *Live 1980/86*, 1988
* *[[Tucker – En mann og hans drøm|Tucker]]*, (soundtrack), 1988
* *Blaze of Glory*, 1989
* *Laughter & Lust*, 1991
* *Night Music*, 1994
* *Heaven and Hell*, 1997
* *Symphony No. 1*, 1999
* *Summer in the City: Live in New York*, 2000
* *Night and Day II*, 2000
* *Two Rainy Nights*, (live), 2002
* *Volume 4*, april 2003
* *Afterlife*, (live), mars 2004
* *Rain*, januar 2008
* *Live Music*, (live), mai 2011
* *The Duke*, juni 2012

## Referanser


## Eksterne lenker
* 
* 
* 
*
Kureren

**Kureren** er en norsk nettavis med fokus på utenrikspolitikk og økonomi. Kureren ble lansert 28.08.2013. Redaktør for Kureren er Rainer Chr. Hennig.

## Eksterne lenker
* 
*
Nederland under VM i friidrett 1983

**[[Nederland]]** deltok under VM i friidrett 1983 (utendørs) fra 7. august til 14. august 1983 i Helsingfors i Finland.

## Medaljevinnere

## Resultater (ufullstendig)

### Menn
;Bane- og landeveisøvelser

## Eksterne lenker
* https://web.archive.org/web/20041212065303/http://www2.iaaf.org/results/past/WCH83/index.html
Ossobuco

**Ossobuco** (fra italiensk *osso buco*, «knokkelens hull») er en kjent matrett fra Piemonte samt fra Lombardia (med hovedbyen Milano) i Italia (fra Milano finnes betegnelsen *ossobuco alla milanese*).

Navnet ossobuco henviser til det hull som er midt i benet, der hvor margen sitter. Margen er vesentlig for at ossobuco får den rette smak.

Rettens hovedingrediens er kalveskank skåret på tvers av benet i skiver på et par centimeters tykkelse.

Utover kalveskank inngår oftest tomater, gulrøtter, løk, hvitløk, vin, rosmarin, salvie og sitronskall i retten. Den skal kokes lenge til en tett og velduftende gryterett.
Magnhild Holmberg

**Magnhild Holmberg** (født 12. mars 1943, død 27. august 2013) var lokalpolitiker for Fremskrittspartiet og vararepresentant til Stortinget.

Holmberg var leder av FrPs lokallag i Skien. Hun var leder i kontrollutvalget og helse- og sosialutvalget i Skien kommune. På fylkesplan var hun fylkessekretær i Fremskrittspartiet og leder i kulturutvalget i Telemark fylkeskommune (2003–2007). I to perioder (1993–1997 og 2005–2009) var hun vararepresentant for FrP fra Telemark fylke på Stortinget.

## Referanser


## Eksterne lenker
*
Trondheim Klatreklubb

**Trondheim Klatreklubb** (stiftet 2004) er et særidrettslag fra Trondheim. Klubben er medlem av Norges Klatreforbund.

Klubbens egen klatrer  vant Norgesmesterskapet i buldring 2011.

## Referanser


## Eksterne lenker
*
Jan Mark

**Jan Mark** (født *Janet Marjorie Brisland* 22. juni 1943 i Welwyn Garden City, død 16. januar 2006 i Oxford) var en britisk barnebokforfatter, best kjent for *[[Sommeren med flyene]]* (*Thunder and Lightnings*, 1976) og *Handles* (1983). Hun mottok Carnegie Medal for begge disse bøkene.

## Liv
Hun vokste opp i Kent, utdannet seg ved Canterbury College of Art og arbeidet som lærer 1965–1971, før hun fra 1974 var forfatter på fulltid. Hun giftet seg i 1969 med Neil Mark. Paret flyttet til Norfolk, og fikk to barn for de ble skilt. De siste årene bodde hun i Oxford.

15 år gammel kom hun på andreplass i en skrivekonkurranse i avisen Daily Mirror. Hun var Writer in Residence ved Oxford Brookes University 1982–1984. Hun var litteraturkritiker i The Guardian og i The Times Educational.

## Bøker
Debutboken *[[Sommeren med flyene|Thunder and Lightnings]]* fra 1976 handler om to gutters opplevelse av å bo nær en jagerflybase og om et begynnende vennskap. Boka er inspirert av Marks eget bosted nær RAF-basen Coltishall. Den andre prisvinnende boka (*Handles*, 1983) er et lavmælt, optimistisk nærbilde av en ung jente som mistrives etter omplassering til landsbygda, men blomstrer opp i møte med et uavhengighetssøkende motorsykkelmiljø.

Hun beskrives som «one of the supreme stylists of modern children's literature» og som en forfatter med blikk for barns hverdagsliv og relasjoner.

Science fictiontrilogien *The Ennead* (1978), *Divide and Rule* (1979) og *Aquarius* (1982) handler om et kontrollerende og manipulerende framtidssamfunn, og har blitt beskrevet som «metafysiske thrillere».

På norsk finnes debutboka *[[Sommeren med flyene]]* og lettlestboka *Snø-labyrinten*.

## Referanser
Stenerudmyra naturreservat

**Stenerudmyra naturreservat** er et naturreservat i Indre Østfold kommune i Østfold. Naturreservatet ligger langs den gamle kommunegrensa mellom Hobøl og Spydeberg sørvest for Spydeberg varde. Myra ligger på marine avsetniger i en 3,5 km lang forsenking i grunnfjellet. De viktigste verneverdier er myras spesielle hydrologi, med myrvannsjøen Stenerudtjernet og forekomsten av mellommyr.

Det er sannsynlig at trane hekker på myra.

## Referanser
Rugbrødgrensen

**Rugbrødgrensen** er en imaginær og diffus grense som går tvers gjennom Europa i østlig–vestlig retning: I dag går den fra Den engelske kanal, midt gjennom Nederland, ca. midt i Tyskland og langs Tsjekkias og Slovakias grenser mot Ungarn og derfra gjennom Belarus og Ukraina til Uralfjellene. Syd for grensen er rugbrød ikke alminnelig utbredt; her finnes stort sett kun hvitt brød (hvetebrød), men nord for grensen er rugbrød alminnelig. 

Grensen skyldes i vidt omfang bitter nød: Etter klimaforringelsen i jernalderen var dyrkingen av hvete svært vanskelig og utbyttet usikkert. Derfor valgte man i stedet å dyrke rug, som er en langt mer hardfør kornsort. Rugbrødgrensen er i første omgang bestemt av de historiske klimaforhold i det nordlige Europa. I annen omgang er den dog også bestemt av kulturelle forskjeller.

Selv om man har funnet arkeologiske spor av rug som stammer fra de romerske provinser ved Rhinen, Donau og på De britiske øyer, avviser Plinius den eldre denne kornsorten og skriver at det «er meget dårlig føde og kun tjener til å unngå sultedøden». Videre nevner han at man blander hvete i rug, «for å mildne dets bitre smak, og selv i så fall er det ytterst ubehagelig for maven».

Gjennom forhistorisk tid og middelalderen var det de germanske og slaviske folk som dyrket og spiste rug, og enda i dag følger rugbrødgrensen i store trekk språkgrensen overfor de romanske folk. Det skal dog nevnes at rugbrød ikke lengre er alminnelig mat i Storbritannia, og at det kun er hos befolkningen i noen av de nederlandske provinser at rugbrød inngår i den daglige kost.

## Referanser


## Kilder
* Rugbrødsgrænsen omtales blant annet i 
** Weekendavisen, 1. september 1996, 2. sektion Kultur, side 9, «Rugbrødsgrænse og kartoffelbælte» av Merete Reinholdt
** Berlingske Tidende, 29. april 2000, 1. sektion, side 11, «Syd for høflighedsgrænsen» av Charlotte Harder
** Kjersgaard, Erik (1978): *Mad og øl i Danmarks middelalder*, København: Nationalmuseet, ISBN 87-480-0082-5, pp. 128
Torgrimslitunnelen

**Torgrimslitunnelen** er en veitunnel på fylkesvei 117 i Bjerkreim kommune i Rogaland. Tunnelen er 334 meter lang.

## Referanser


## Se også
*Veitunneler i Norge
*Undersjøiske veitunneler i Norge
Teigabergtunnelen

**Teigabergtunnelen** er en tunnel på fylkesvei 49 i Kvam kommune i Vestland. Tunnelen åpnet i 1976 og er 423 meter lang.

## Se også
*Veitunneler i Norge
*Undersjøiske veitunneler i Norge

## Referanser


## Eksterne lenker
* Teigabergtunnelen på Google Street View
Djupedalstunnelen (Suldal)

**Djupedalstunnelen** er en 406 meter lang tunnel i Suldal kommune i Rogaland. Tunnelen er en del av Riksvei 13.

## Se også
*Veitunneler i Norge
*Undersjøiske veitunneler i Norge

## Referanser